No. 600
[bookmark: 0157c03]十善業道經
[bookmark: 0157c04][bookmark: 0157c05]大唐于闐三藏實叉難陀奉　制譯
[bookmark: 0157c06][0157c06] 如是我聞：
[bookmark: 0157c07][0157c06] 一時佛在娑竭羅龍宮，與八千大比丘眾、三萬二千菩薩摩訶薩俱。
[bookmark: 0157c08][bookmark: 0157c09][bookmark: 0157c10][bookmark: 0157c11][bookmark: 0157c12][bookmark: 0157c13][bookmark: 0157c14][bookmark: 0157c15][bookmark: 0157c16][0157c07] 爾時世尊告龍王言：「一切眾生心想異故，造業亦異，由是故有諸趣輪轉。龍王！汝見此會及大海中，形色種類各別不耶？如是一切，靡不由心造善不善身業、語業、意業所致。而心無色，不可見取，但是虛妄諸法集起，畢竟無主，無我、我所。雖各隨業，所現不同，而實於中無有作者。故一切法皆不思議，自性如幻。智者知已，應修善業，以是所生蘊、處、界等，皆悉端正，見者無厭。
[bookmark: 0157c17][bookmark: 0157c18][bookmark: 0157c19][bookmark: 0157c20][bookmark: 0157c21][bookmark: 0157c22][bookmark: 0157c23][bookmark: 0157c24][bookmark: 0157c25][bookmark: 0157c26][bookmark: 0157c27][0157c16] 「龍王！汝觀佛身，從百千億福德所生，諸相莊嚴，光明顯曜，蔽諸大眾。設無量億自在梵王，悉不復現；其有瞻仰如來身者，莫不目眩！汝又觀此諸大菩薩，妙色嚴淨，一切皆由修集善業福德而生。又諸天龍八部眾等大威勢者，亦因善業福德所生。今大海中所有眾生，形色麁鄙，或大或小，皆由自心種種想念，作身、語、意諸不善業，是故隨業各自受報。汝今當應如是修學，亦令眾生了達因果，修習善業。汝當於此正見不動，勿復墮在斷、常見中！於諸福田歡喜、敬養，是故汝等亦得人天尊敬、供養。
[bookmark: 0157c28][bookmark: 0157c29][bookmark: 0158a01][bookmark: 0158a02][bookmark: 0158a03][bookmark: 0158a04][bookmark: 0158a05][bookmark: 0158a06][0157c27] 「龍王！當知菩薩有一法，能斷一切諸惡道苦。何等為一？謂於晝夜，常念、思惟、觀察善法，令諸善法念念增長，不容毫分不善間雜。是即能令諸惡永斷、善法圓滿，常得親近諸佛、菩薩及餘聖眾。言善法者，謂人天身、聲聞菩提、獨覺菩提、無上菩提，皆依此法以為根本而得成就，故名善法。此法即是十善業道。何等為十？謂能永離殺生、偷盜、邪行、妄語、兩舌、惡口、綺語、貪欲、瞋恚、邪見。
[bookmark: 0158a07][bookmark: 0158a08][bookmark: 0158a09][bookmark: 0158a10][bookmark: 0158a11][bookmark: 0158a12][bookmark: 0158a13][bookmark: 0158a14][0158a07] 「龍王！若離殺生，即得成就十離惱法。何等為十？一、於諸眾生普施無畏；二、常於眾生起大慈心；三、永斷一切瞋恚習氣；四、身常無病；五、壽命長遠；六、恒為非人之所守護；七、常無惡夢，寢覺快樂；八、滅除怨結，眾怨自解；九、無惡道怖；十、命終生天；是為十。若能迴向阿耨多羅三藐三菩提者，後成佛時，得佛隨心自在壽命。
[bookmark: 0158a15][bookmark: 0158a16][bookmark: 0158a17][bookmark: 0158a18][bookmark: 0158a19][bookmark: 0158a20][bookmark: 0158a21][0158a14] 「復次，龍王！若離偷盜，即得十種可保信法。何等為十？一者、資財盈積，王、賊、水、火，及非愛子，不能散滅；二、多人愛念；三、人不欺負；四、十方讚美；五、不憂損害；六、善名流布；七、處眾無畏；八、財、命、色、力安樂，辯才具足無缺；九、常懷施意；十、命終生天；是為十。若能迴向阿耨多羅三藐三菩提者，後成佛時，得證清淨大菩提智。
[bookmark: 0158a22][bookmark: 0158a23][bookmark: 0158a24][bookmark: 0158a25][0158a21] 「復次，龍王！若離邪行，即得四種智所讚法。何等為四？一、諸根調順；二、永離諠掉；三、世所稱歎；四、妻莫能侵；是為四。若能迴向阿耨多羅三藐三菩提者，後成佛時，得佛丈夫隱密藏相。
[bookmark: 0158a26][bookmark: 0158a27][bookmark: 0158a28][bookmark: 0158a29][bookmark: 0158b01][bookmark: 0158b02][bookmark: 0158b03][0158a25] 「復次，龍王！若離妄語，即得八種天所讚法。何等為八？一、口常清淨、優鉢華香；二、為諸世間之所信伏；三、發言成證，人天敬愛；四、常以愛語安慰眾生；五、得勝意樂，三業清淨；六、言無誤失，心常歡喜；七、發言尊重，人天奉行；八、智慧殊勝，無能制伏；是為八。若能迴向阿耨多羅三藐三菩提者，後成佛時，即得如來真實語。
[bookmark: 0158b04][bookmark: 0158b05][bookmark: 0158b06][bookmark: 0158b07][bookmark: 0158b08][bookmark: 0158b09][bookmark: 0158b10][0158b03] 「復次，龍王！若離兩舌，即得五種不可壞法。何等為五？一、得不壞身，無能害故；二、得不壞眷屬，無能破故；三、得不壞信，順本業故；四、得不壞法行，所修堅固故；五、得不壞善知識，不誑惑故；是為五。若能迴向阿耨多羅三藐三菩提者，後成佛時，得正眷屬，諸魔外道不能沮壞。
[bookmark: 0158b11][bookmark: 0158b12][bookmark: 0158b13][bookmark: 0158b14][bookmark: 0158b15][0158b10] 「復次，龍王！若離惡口，即得成就八種淨業。何等為八？一、言不乖度；二、言皆利益；三、言必契理；四、言詞美妙；五、言可承領；六、言則信用；七、言無可譏；八、言盡愛樂；是為八。若能迴向阿耨多羅三藐三菩提者，後成佛時，具足如來梵音聲相。
[bookmark: 0158b16][bookmark: 0158b17][bookmark: 0158b18][bookmark: 0158b19][bookmark: 0158b20][0158b15] 「復次，龍王！若離綺語，即得成就三種決定。何等為三？一、定為智人所愛；二、定能以智，如實答問；三、定於人天，威德最勝，無有虛妄；是為三。若能迴向阿耨多羅三藐三菩提者，後成佛時，即得如來諸所授記，皆不唐捐。
[bookmark: 0158b21][bookmark: 0158b22][bookmark: 0158b23][bookmark: 0158b24][bookmark: 0158b25][bookmark: 0158b26][bookmark: 0158b27][0158b20] 「復次，龍王！若離貪欲，即得成就五種自在。何等為五？一、三業自在，諸根具足故；二、財物自在，一切怨賊不能奪故；三、福德自在，隨心所欲，物皆備故；四、王位自在，珍奇妙物皆奉獻故；五、所獲之物，過本所求百倍殊勝，由於昔時不慳嫉故；是為五。若能迴向阿耨多羅三藐三菩提者，後成佛時，三界特尊，皆共敬養。
[bookmark: 0158b28][bookmark: 0158b29][bookmark: 0158c01][bookmark: 0158c02][bookmark: 0158c03][bookmark: 0158c04][0158b27] 「復次，龍王！若離瞋恚，即得八種喜悅心法。何等為八？一、無損惱心；二、無瞋恚心；三、無諍訟心；四、柔和質直心；五、得聖者慈心；六、常作利益安眾生心；七、身相端嚴，眾共尊敬；八、以和忍故，速生梵世；是為八。若能迴向阿耨多羅三藐三菩提者，後成佛時，得無礙心，觀者無厭。
[bookmark: 0158c05][bookmark: 0158c06][bookmark: 0158c07][bookmark: 0158c08][bookmark: 0158c09][bookmark: 0158c10][bookmark: 0158c11][bookmark: 0158c12][bookmark: 0158c13][0158c04] 「復次，龍王！若離邪見，即得成就十功德法。何等為十？一、得真善意樂、真善等侶；二、深信因果，寧殞身命，終不作惡；三、唯歸依佛，非餘天等；四、直心正見，永離一切吉凶疑網；五、常生人天，不更惡道；六、無量福慧，轉轉增勝；七、永離邪道，行於聖道；八、不起身見，捨諸惡業；九、住無礙見，十、不墮諸難；是為十。若能迴向阿耨多羅三藐三菩提者，後成佛時，速證一切佛法，成就自在神通。」
[bookmark: 0158c14][bookmark: 0158c15][bookmark: 0158c16][bookmark: 0158c17][bookmark: 0158c18][bookmark: 0158c19][bookmark: 0158c20][bookmark: 0158c21][bookmark: 0158c22][bookmark: 0158c23][bookmark: 0158c24][bookmark: 0158c25][bookmark: 0158c26][bookmark: 0158c27][bookmark: 0158c28][bookmark: 0158c29][bookmark: 0159a01][bookmark: 0159a02][bookmark: 0159a03][bookmark: 0159a04][bookmark: 0159a05][bookmark: 0159a06][0158c14] 爾時世尊復告龍王言：「若有菩薩依此善業，於修道時，能離殺害而行施故，常富財寶，無能侵奪；長壽無夭，不為一切怨賊損害。離不與取而行施故，常富財寶，無能侵奪；最勝無比，悉能備集諸佛法藏。離非梵行而行施故，常富財寶，無能侵奪；其家直順，母及妻子，無有能以欲心視者。離虛誑語而行施故，常富財寶，無能侵奪；離眾毀謗，攝持正法，如其誓願，所作必果。離離間語而行施故，常富財寶，無能侵奪；眷屬和睦，同一志樂，恒無乖諍。離麁惡語而行施故，常富財寶，無能侵奪；一切眾會，歡喜歸依，言皆信受，無違拒者。離無義語而行施故，常富財寶，無能侵奪；言不虛設，人皆敬受，能善方便，斷諸疑惑。離貪求心而行施故，常富財寶，無能侵奪；一切所有，悉以慧捨，信解堅固，具大威力。離忿怒心而行施故，常富財寶，無能侵奪；速自成就無礙心智，諸根嚴好，見皆敬愛。離邪倒心而行施故，常富財寶，無能侵奪；恒生正見敬信之家，見佛、聞法、供養眾僧，常不忘失大菩提心。是為大士修菩薩道時，行十善業，以施莊嚴，所獲大利如是。
[bookmark: 0159a07][bookmark: 0159a08][bookmark: 0159a09][bookmark: 0159a10][bookmark: 0159a11][bookmark: 0159a12][bookmark: 0159a13][bookmark: 0159a14][bookmark: 0159a15][bookmark: 0159a16][bookmark: 0159a17][bookmark: 0159a18][bookmark: 0159a19][bookmark: 0159a20][bookmark: 0159a21][bookmark: 0159a22][bookmark: 0159a23][0159a06] 「龍王！舉要言之，行十善道，以戒莊嚴故，能生一切佛法義利，滿足大願；忍辱莊嚴故，得佛圓音，具眾相好；精進莊嚴故，能破魔怨，入佛法藏；定莊嚴故，能生念、慧、慚、愧、輕安；慧莊嚴故，能斷一切分別妄見；慈莊嚴故，於諸眾生不起惱害；悲莊嚴故，愍諸眾生，常不厭捨；喜莊嚴故，見修善者，心無嫌嫉；捨莊嚴故，於順違境，無愛恚心；四攝莊嚴故，常勤攝化一切眾生；念處莊嚴故，善能修習四念處觀；正勤莊嚴故，悉能斷除一切不善法，成一切善法；神足莊嚴故，恒令身心輕安、快樂；五根莊嚴故，深信堅固，精勤匪懈，常無迷忘，寂然調順，斷諸煩惱；力莊嚴故，眾怨盡滅，無能壞者；覺支莊嚴故，常善覺悟一切諸法；正道莊嚴故，得正智慧常現在前；止莊嚴故，悉能滌除一切結使；觀莊嚴故，能如實知諸法自性；方便莊嚴故，速得成滿為、無為樂。
[bookmark: 0159a24][bookmark: 0159a25][bookmark: 0159a26][bookmark: 0159a27][bookmark: 0159a28][bookmark: 0159a29][0159a23] 「龍王！當知此十善業，乃至能令十力、無畏、十八不共，一切佛法皆得圓滿。是故汝等應勤修學！龍王！譬如一切城邑、聚落，皆依大地而得安住；一切藥草、卉木、叢林，亦皆依地而得生長。此十善道亦復如是，一切人、天依之而立，一切聲聞、獨覺菩提、諸菩薩行、一切佛法，咸共依此十善大地而得成就。」
[bookmark: 0159b01][bookmark: 0159b02][0159b01] 佛說此經已，娑竭羅龍王及諸大眾，一切世間天、人、阿修羅等，皆大歡喜，信受奉行。
[bookmark: 0159b03]十善業道經
[bookmark: _GoBack]
